b'\n_START_ARTICLE_\nMartin M\xc3\xb6rck\n_START_PARAGRAPH_\nMartin M\xc3\xb6rck (8. juni 1955 i G\xc3\xb6teborg i Sverige) er en norsk kunstner og grav\xc3\xb8r af frim\xc3\xa6rker og pengesedler._NEWLINE_M\xc3\xb6rck er f\xc3\xb8dt ind i en familie af kunstnere, med en mor der er tekstilkunstner og en far der er grafiker. Han p\xc3\xa5begynde et studie i skibsbyggeri, et studie han ikke afsluttede, for dern\xc3\xa6st i 1975, efter at have studeret kunst, gik i l\xc3\xa6re som grav\xc3\xb8r under ledelse af Arne Wallhorn ved det svenske postv\xc3\xa6sen. M\xc3\xb6rcks f\xc3\xb8rste frim\xc3\xa6rkegravure er af en natugle og udkom som et svensk frim\xc3\xa6rke. Siden da har M\xc3\xb6rck f\xc3\xa5et udgivet cirka 600 gravurer p\xc3\xa5 frim\xc3\xa6rker, prim\xc3\xa6rt graveret for de nordiske landes postv\xc3\xa6sener, men ogs\xc3\xa5 for blandt andet Frankrig, Monaco og Canada.'